– Паводле заканадаўства я маю права на кампенсацыю маральнай шкоды ад дзеянняў следчых. Я вырашыў дамагацца гэтага, як толькі з мяне знялі абвінавачанні. Але следчыя, відавочна, не хацелі, каб гэта адбылося. Яны ўпарта не прадастаўлялі мне неабходных дакументаў. Таму летась, як толькі я вярнуся з войска, мы разам з юрыстамі ГА “Беларуская асацыяцыя журналістаў” падрыхтавалі позву ў суд. Я запатрабаваў кампенсацыю ў памеры 190 мільёнаў рублёў, але прадстаўнікі дзяржавы хадайнічалі ў судзе пра спыненне працэсу, – расказаў Антон Сурапін прэс-службе ГА “Беларуская асацыяцыя журналістаў”.